Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: 221.; 24/1998. (VI. 9.) AB határozat, ABH 1998, 191, 194.]
Paragraph Index: 3345

2. A támadott rendelkezések közül az 13/C. § (5) bekezdésének második mondata alapján vélelmezni kell az érintett személy hozzájárulását az egészségügyi dokumentáció átadásához, ha a választott háziorvos feladatait annak körzetében (rendelőjében) időlegesen vagy véglegesen más háziorvos látja el. Az Alkotmánybíróság megítélése szerint ez a rendelkezés nincs ellentétben az Eütv. 88. § (1) bekezdésével, és nem ellentétes azokkal az adatvédelmi rendelkezésekkel, amelyek szerint az egészségi állapottal kapcsolatos adattovábbítási kötelezettséget csak törvény írhat elő. Ugyanis e szabály szerint más háziorvos csak akkor ismerheti meg az egészségügyi dokumentumokat, ha a választott háziorvos — például keresőképtelensége vagy szabadsága miatt — időlegesen, illetve — például halála vagy háziorvosi tevékenységének befejezése — miatt véglegesen nem látja el feladatait. Ilyen esetben az állam egészségvédelmi kötelessége alapján biztosítani kell, hogy az érintett állampolgárok ne maradjanak ellátatlanul. A helyettesítést ellátó háziorvos akkor tud maradéktalanul eleget tenni feladatának, ha rendelkezésére áll a betegeket 2000/125. szám érintő egészségügyi dokumentáció. Amennyiben a választott háziorvos hosszabb ideig nem tud beteget fogadni vagy kiesése végleges, az állampolgárok az Eür. 13/C. § (1) bekezdése alapján szabadon választhatnak más háziorvost. Az Eüatv. 8. §-a alapján azok az orvosok, akik a beteg korábbi vizsgálatában, gyógykezelésében nem vettek részt, akkor ismerhetik meg az érintett adatait, „ha az adatok közlése a kórisme megállapítása vagy az érintett további gyógykezelése érdekében szükséges”. Emellett a 10. § lehetővé teszi az egészségügyi ellátóhálózaton belüli adattovábbítást, ha az a 4. § (1) és (4) bekezdésének megfelelően az érintett egészségi állapotának nyomon követése és eredményes gyógykezelése érdekében elengedhetetlenül szükséges. Az Eür. 13/C. § (5) bekezdésének második mondata arra az esetre vonatkozik, amikor az orvosi kezelésre szoruló beteget választott háziorvosa nem tudja ellátni, ezért más háziorvosnak kell őt helyettesítenie. Ilyenkor a beteg törzskartonjának megismerése az Eüatv. 4., 8. és

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes